text: Advarsel mod skybrud
  16 juni 2014 kl. 15.40
  DMI advarer mod risiko for uvejr først på aftenen.
  Advarslen gælder Billund Kommune, Trekant-området, Esbjerg Kommune, Vejen Kommune, Haderslev Kommune, Tønder Kommune og Aabenraa Kommune.
  Der er risiko skybrud, kraftige vindstød og torden.
  Kraftig torden medfører fare for lynbrande, risiko for nedbrud af elektriske systemer og risiko for mange fejlalarmer fra automatiske anlæg, lyder det fra DMI.
  Skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning) og nedsat sigtbarhed, skriver DMI.
  I løbet af aftenen er risikoen overstået.
  